Смелев, Ванда

Ванда Смелев (Монтлак) (; 1918–1976) — поляконь математикань коряс логикекс (евреень раськень ломань), конась васенцекс кемекстызе  абелень вейсендявксэнь, васенце порядкань  содамочинзэ (рузкс теории первого порядка абелевых групп).

Эрямозо

Ванда Монтлак чачсь чадыковонь 5 чистэ, 1918 иень Варшава ошсо. Прядызе  тонавтнеманзо 1935 иестэ ды венчась, лемензэ полавтызе Смелев лангс. Секе иестэ кармась тонавтнеме Варшавань университетсэ, косо сон тонавтнесь логика Адольф Линденбаум, Ян Лукашевич, Казимир Куратовски ды Альфред Тарскинь кедьсэ. Сон важодсь кочксемань аксиомань лангсо (англ. axiom of choice), важодемась лоткавтозель 1939 иестэ Польша масторонть лангс каявтомасо.

Смелев кармась модань онксницякс Омбоце Весе Масторонь Войнань шкане, секе марто сон эзизе кадо важодеманзо: сон тейсь эсензэ процедура решениянь кочкамосо, конась ладязель квантонь ве ёнов айгемасо абелень вейсэндявксонь теориясо.

Польша масторонь олячив лисемадо мейле, кармась важодеме [[Лодзь[[ Университетсэ, конась панжозель 1945 иень панжиковсто. 1947 иестэ нолдазель конев лангсо сонзэ кочксемань аксиомазо, тензэ макссть магистрань степень Варшавань Университетстэ ды сон тусь тов эрямо ды важодеме прявт лездыцякс..

1949 ды 1950 Смелев сакшнось Калифорния Университетэв, Бёклей, косо Тарски важодсь шкань таркасо Польша масторстонть чиемадо мейле войнань шкане. Тарски лездась тензэ идемс Бёклейсэ Докторонь лем. Диссертациясо ванновсть сонзэ важодеманзо абелень вейсэндявкстнэнь коряс . Журналсо нолдамодо икеле 1955 иестэ Тарски кармавтызе Смелевень сёрмадомс одс важодеманть ансяк сонзэ, Тарскинь, арифметикань функциянь теориянть терминэнзэ тевс нолдазь. Тень кувалт Соломон Феферман лемдизе нолдазь важодеманть «а ловновицякс». Шкань ютазь  Эклоф ды Фишер (1972) кемекстызь омбоцеде Смелевень важодеманть стандартонь теориянь коряс.Варшавав велявтомадо мейле важодсь профессоронь лездыцякс. Сонзэ мелензэ велявтсть геометриянь юртнэнь ёнов. Кароль Борсук марто  нолдась тень коряс сёрмадовкс 1955 иестэ (ютавтозь англань кельс 1960 иестэ) ды лия монография, конась нолдазель куломадонзо мейле 1981 иестэ ды 1983 иестэ англань кельсэ.
Конёв лангсо нолдавксонзо
 Szmielew, Wanda (1947), "On choices from finite sets", Fundamenta Mathematicae, 34: 75–80, MR 0022539.
 Szmielew, W. (1955), "Elementary properties of Abelian groups", Fundamenta Mathematicae, 41: 203–271, MR 0072131.
 Borsuk, Karol; Szmielew, Wanda (1955), Podstawy geometrii, Warsawa: Państwowe Wydawnictwo Naukowe, MR 0071791. Translated as Borsuk, Karol; Szmielew, Wanda (1960), Foundations of geometry: Euclidean and Bolyai-Lobachevskian geometry; projective geometry, Revised English translation, New York: Interscience Publishers, Inc., MR 0143072.
 Szmielew, Wanda (1981), Od geometrii afinicznej do euklidesowej, Biblioteka Matematyczna [Mathematics Library], 55, Warsaw: Państwowe Wydawnictwo Naukowe (PWN), p. 172, ISBN 83-01-01374-5, MR 0664205. Translated as Szmielew, Wanda (1983), From affine to Euclidean geometry, Warsaw: PWN—Polish Scientific Publishers, ISBN 90-277-1243-3, MR 0720548.
 Schwabhäuser, W.; Szmielew, W.; Tarski, A. (1983), Metamathematische Methoden in der Geometrie, Hochschultext [University Textbooks], Berlin: Springer-Verlag, doi:10.1007/978-3-642-69418-9, ISBN 3-540-12958-8, MR 0731370.

С